Mercedes-Benz R129

Το **Mercedes-Benz R129**, γνωστό και ως **Mercedes-Benz SL-Class R129**, ήταν ένα πολυτελές roadster αυτοκίνητο, που παρήχθη από τη γερμανική αυτοκινητοβιομηχανία Mercedes-Benz, από τον Μάρτιο του 1989 έως τις 2 Ιουλίου 2001. Αντικατέστησε την SL-Class R107 το 1989 και τελικώς αντικαταστάθηκε το 2001 από την SL-Class R230. Στα 12 συνολικά χρόνια που διήρκεσε η παραγωγή του, κατασκευάστηκε σε 213.089 αντίτυπα, ενώ διατέθηκε σε συνολικά 12 εκδόσεις κινητήρων, όλοι βενζινοκινητήρες, και ισχύος από 193 ίππους (SL280) έως 525 ίππους (SL73 AMG). Η κορυφαία έκδοση SL73 AMG, κυβισμού 7.3 λίτρων και με κινητήρα διάταξης V12, αποτέλεσε μάλιστα το ισχυρότερο καμπριολέ αυτοκίνητο της εποχής του.

## Εξέλιξη

Η ανάπτυξη της R129 ξεκίνησε ήδη από τα μέσα της δεκαετίας του 1970, αλλά μετά τέθηκε σε αναμονή για αρκετά έτη, επειδή τα εντελώς νέα μοντέλα W201 και W124 κατανάλωσαν πολλούς πόρους ανάπτυξης. Αυτό εξηγεί επίσης τον ασυνήθιστα μεγάλο κύκλο παραγωγής του προηγούμενου μοντέλου, της SL-Class R107, που διήρκησε από το 1971 έως το 1989.

Το πρότζεκτ εξέλιξης επανεκκίνησε μόλις το 1982 και το σχέδιο του νέου μοντέλου καθορίστηκε γύρω στο 1984 και ένα δίπλωμα ευρεσιτεχνίας για αυτό κατατέθηκε στις 2 Οκτωβρίου 1986. Η Mercedes βάσισε το συγκρότημα δαπέδου σε αυτό του W124, αλλά η νέα SL-Class σχεδιάστηκε για ειδικές απαιτήσεις των κάμπριο, όπως υψηλότερη στρεπτική ακαμψία.

Το μοντέλο παρουσιάστηκε στο Σαλόνι Αυτοκινήτου της Γενεύης τον Μάρτιο του 1989 και μπήκε στη μαζική παραγωγή μέσα στον ίδιο μήνα. Οι πωλήσεις για τα αριστεροτίμονα αντίτυπα ξεκίνησαν μέσα στο καλοκαίρι και οι πωλήσεις για τα δεξιοτίμονα αντίτυπα ξεκίνησαν μέσα στο φθινόπωρο.
thumb|left|Mercedes-Benz R129 αμερικανικών προδιαγραφών.

Αν και από το 1991 και για αρκετά χρόνια μετά, είχε δημιουργηθεί μια εσφαλμένη εντύπωση στην κοινή γνώμη τότε, λόγω της έντονης αισθητικής ομοιότητας στο μπροστινό μέρος των δύο μοντέλων, ότι βασίστηκε στην τότε επερχόμενη ναυαρχίδα της Mercedes-Benz, δηλαδή το Mercedes-Benz W140 S-Class που παρουσιάστηκε και κυκλοφόρησε το 1991, στην πραγματικότητα το R129 βασίστηκε σε μια κοντύτερη εκδοχή του μεσαίου Mercedes-Benz Ε-Class W124.

## Ενεργητική και παθητική ασφάλεια

Από την πρώτη στιγμή, το R129 καμπριολέ έφερε το πρώτο παγκοσμίως σύστημα εκτίναξης μιας μπάρας ασφαλείας προς τα πάνω μέσα σε μόλις 0,3 δευτερόλεπτα όταν οι αισθητήρες ανίχνευαν επερχόμενη ανατροπή του οχήματος, ώστε οι επιβάτες να μην συνθλιβούν. Για τον ίδιο σκοπό, μεγάλες ενισχύσεις είχαν γίνει και στην μπροστινή κολώνα του αμαξώματος, καθώς και στις κορυφές των προσκεφάλων των καθισμάτων. Επίσης, όλα τα R129 έφεραν στάνταρ Σύστημα Αντιμπλοκαρίσματος Τροχών (Anti-lock Braking System / ABS) και Σύστημα Ελέγχου Πρόσφυσης (traction control system). Ταυτόχρονα, ο αερόσακος οδηγού ήταν στάνταρ διεθνώς, ενώ στις ΗΠΑ είχε και στάνταρ αερόσακο συνοδηγού. Στα άλλα κράτη, ο αερόσακος συνοδηγού τα πρώτα χρόνια ήταν έξτρα ή και μη διαθέσιμος, αναλόγως με τη χώρα.
thumb|left|Mercedes-Benz SL600 του 1997. Η έκδοση αυτή έφερε κινητήρα V12 σε όλα τα έτη παραγωγής της.

Κατά την ελαφρά ανανέωση του μοντέλου, τον Σεπτέμβριο του 1995, προστέθηκαν στάνταρ πλευρικοί αερόσακοι στις πόρτες και τρίτο πίσω φως φρένων (ειδικότερα στις ΗΠΑ και στην Αυστραλία, το τρίτο πίσω φως φρένων ήταν εξ αρχής στάνταρ στην SL-Class R129, καθώς είχε επιβληθεί από την νομοθεσία των δύο αυτών χωρών σε όλα τα καινούρια αυτοκίνητα από τις σεζόν του 1986 και του 1990 αντίστοιχα). Επίσης, τότε εμφανίστηκαν και προβολείς με φώτα **Xenon**, ως στάνταρ στην κορυφαία έκδοση SL600 και έξτρα στις άλλες εκδόσεις, καθώς και Σύστημα Ελέγχου Ευστάθειας (ESP), το οποίο ήταν στάνταρ στην SL600 και προαιρετικό στην SL500, ενώ τελικώς από τον Δεκέμβριο του 1996 προσφέρθηκε ως έξτρα και στις 6-κύλινδρες εκδόσεις.
thumb|right|Το σαλόνι μιας 500 SL του 1993.

Στις 25 Νοεμβρίου 1996, η Mercedes-Benz παρουσίασε μία ακόμα πατέντα, το **Σύστημα Υποβοήθησης Φρεναρίσματος (Brake Assist)**. Το σύστημα αυτό άρχισε να προσφέρεται τον Δεκέμβριο του 1996 στην Mercedes-Benz SL-Class, καθώς και την ναυαρχίδα της, το Mercedes-Benz W140 (S-Class). Μάλιστα το 1998 η Mercedes-Benz έγινε η πρώτη αυτοκινητοβιομηχανία που έκανε το σύστημα Brake Assist στάνταρ σε όλα τα μοντέλα της, ενώ σύντομα ακολούθησαν και αρκετές άλλες (μεταξύ των πρώτων, ήταν η Volvo και η BMW).

## Παραγωγή
[thumb|right|Η Mercedes-Benz SL-Class R129 500 SL που είχε στην κατοχή της η [Νταϊάνα, πριγκίπισσα της Ουαλίας|πριγκίπισσα Νταϊάνα το διάστημα 1991 - 1992 και στη συνέχεια κατέληξε στο επίσημο μουσείο της εταιρείας στη Στουτγκάρδη, Γερμανία.]]

Παρακάτω παρουσιάζονται οι ετήσιοι αριθμοί παραγωγής αντιτύπων της κάθε έκδοσης της Mercedes-Benz R129:

* SL 280: 12.319
* SL 300: 39.004
* SL 320: 39.293
* SL 500: 94.048
* SL 600: 11.089
* SL 55 AMG: 65
* SL 60 AMG: 633
* SL 70 AMG: 150
* SL 73 AMG: 42

## Κινητήρες - Τεχνικά χαρακτηριστικά

Αρχικά προσφερόταν με 6-κύλινδρους και 8-κύλινδρους κινητήρες, ενώ η πρώτη έκδοση που έφερε κινητήρα V12, κυβισμού 5.987 cm³, προστέθηκε στην παλέτα το 1992, αρχικά ως 600 SL και από το καλοκαίρι του 1993 ως SL 600. Στα τελευταία χρόνια παραγωγής προστέθηκαν και οι εξαιρετικά περιορισμένων αντιτύπων εκδόσεις με V12 κινητήρα SL 70 AMG και SL 73 AMG, με κυβισμούς 7.055 cm³ και 7.291 cm³ αντίστοιχα.

1 Ηλεκτρονικά περιορισμένη

## Ειδικές εκδόσεις
thumb|right|Η κορυφαία και εξαιρετικά σπάνια έκδοση Mercedes SL73 AMG.

* Mille miglia (1995, 1999, 2000 και 2001)
* Designo edition
* 40th Anniversary Roadster Edition (1997)
* Special Edition (1998)
* Final Edition (2000)
* SL Edition (2000)
* Formula One Edition (2000)
* Silver arrow edition (2001). Από αυτά, τα 1.450 αντίτυπα ήταν SL500 και τα 100 ήταν SL600.
* SL 55 AMG
* SL 60 AMG
* SL 70 AMG
* SL 73 AMG

## Αναφορές


## Εξωτερικοί σύνδεσμοι

* Brian Clifton's R129 Page (στα αγγλικά)
* Historique R129 (στα γαλλικά)
* http://www.r129sl-club.de (στα γερμανικά)

R129
Κατηγορία:Αυτοκίνητα πολυτελείας
Κατηγορία:Σπορ αυτοκίνητα
Κατηγορία:Γερμανικά αυτοκίνητα